## Rješenje kojim se odobravaju izmjene i dopune, te pročišćeni tekst Statuta; i novi tekst Informativnog prospekta Zatvorenog dobrovoljnog mirovinskog fonda Hrvatskog liječničkog sindikata, kojim upravlja Raiffeisen mirovinsko društvo za upravljanje dobrovoljnim mirovinskim fondovima d.o.o., Zagreb

### NN 53/2009 (4.5.2009.), Rješenje kojim se odobravaju izmjene i dopune, te pročišćeni tekst Statuta; i novi tekst Informativnog prospekta Zatvorenog dobrovoljnog mirovinskog fonda Hrvatskog liječničkog sindikata, kojim upravlja Raiffeisen mirovinsko društvo za upravljanje dobrovoljnim mirovinskim fondovima d.o.o., Zagreb

53 04.05.2009 Rješenje kojim se odobravaju izmjene i dopune, te pročišćeni tekst Statuta; i novi tekst Informativnog prospekta Zatvorenog dobrovoljnog mirovinskog fonda Hrvatskog liječničkog sindikata, kojim upravlja Raiffeisen mirovinsko društvo za upravljanje dobrovoljnim mirovinskim fondovima d.o.o., Zagreb

HRVATSKA AGENCIJA ZA NADZOR FINANCIJSKIH USLUGA

1243

Na temelju odredbi članka 15. točka 4. alineja 2. i članka 8. Zakona o Hrvatskoj agenciji za nadzor financijskih usluga (»Narodne novine« br. 140/05), članka 39. stavak 2. i članka 114.c Zakona o obveznim i dobrovoljnim mirovinskim fondovima (»Narodne novine« br. 49/99, 63/00, 103/03, 177/04 i 71/07), te članka 8. Pravilnika o informativnom prospektu zatvorenog mirovinskog fonda (»Narodne novine« br. 106/07), Hrvatska agencija za nadzor financijskih usluga, odlučujući o zahtjevu Raiffeisen mirovinskog društva za upravljanje dobrovoljnim mirovinskim fondovima d.o.o., Zagreb, Magazinska 69, u predmetu odobrenja izmjena i dopuna Statuta i novog Informativnog prospekta Zatvorenog dobrovoljnog mirovinskog fonda Hrvatskog liječničkog sindikata, na sjednici održanoj 23. travnja 2009. godine donosi

RJEŠENJE

1. Odobravaju se izmjene i dopune, te pročišćeni tekst Statuta Zatvorenog dobrovoljnog mirovinskog fonda Hrvatskog liječničkog sindikata, kojim upravlja Raiffeisen mirovinsko društvo za upravljanje dobrovoljnim mirovinskim fondovima d.o.o., Zagreb, Magazinska 69.

2. Odobrava se novi tekst Informativnog prospekta Zatvorenog dobrovoljnog mirovinskog fonda Hrvatskog liječničkog sindikata, kojim upravlja Raiffeisen mirovinsko društvo za upravljanje dobrovoljnim mirovinskim fondovima d.o.o., Zagreb, Magazinska 69.

3. Ovo rješenje objavit će se u »Narodnim novinama«.

Obrazloženje

Raiffeisen mirovinsko društvo za upravljanje dobrovoljnim mirovinskim fondovima d.o.o., Zagreb, Magazinska 69, (u daljnjem tekstu: Društvo), dostavilo je 24. studenog 2008. godine, klasa: UP/I-140-01/08-33/20, urbroj: 383-113-08-1 zahtjev za odobrenje izmjena i dopuna Statuta i novog teksta Informativnog prospekta Zatvorenog dobrovoljnog mirovinskog fonda Hrvatskog liječničkog sindikata sukladno odredbama članka 39. stavak 2. i članka 114.c stavka 5. Zakona o obveznim i dobrovoljnim mirovinskim fondovima (»Narodne novine« br. 49/99, 63/00, 103/03, 177/04 i 71/07), a u svezi usklađenja s odredbama Zakona o izmjenama i dopunama Zakona o obveznim i dobrovoljnim mirovinskim fondovima (»Narodne novine« br. 71/07).

Nakon zatraženog ispravka Društvo je 24. prosinca 2008. godine, 26. siječnja i 8. travnja 2009. godine dostavilo djelomično ispravljenu dokumentaciju. Dana 8. travnja 2009. godine Društvo je dostavilo Aneks Ugovora o pokroviteljstvu, osnivanju i upravljanju Zatvorenim dobrovoljnim mirovinskim fondom Hrvatskog liječničkog sindikata zaključen dana 10. siječnja 2009. godine i ispravljenu Izjavu o načelima ulaganja Zatvorenog dobrovoljnog mirovinskog fonda Hrvatskog liječničkog sindikata. Također Društvo je 17. travnja 2009. godine dostavilo ispravljenu sljedeću dokumentaciju: Odluku o izmjenama i dopunama Statuta i pročišćeni tekst Statuta Zatvorenog dobrovoljnog mirovinskog fonda Hrvatskog liječničkog sindikata, Odluku o izmjenama i dopunama Informativnog prospekta i novi tekst Informativnog prospekta Zatvorenog dobrovoljnog mirovinskog fonda Hrvatskog liječničkog sindikata klasa: UP/I-140-01/08-33/20, urbroj: 383-113-09-7.

Pregledom gore navedene dokumentacije utvrđeno je da su izmjene i dopune, te pročišćeni tekst Statuta Zatvorenog dobrovoljnog mirovinskog fonda Hrvatskog liječničkog sindikata sukladne članku 39. Zakona o obveznim i dobrovoljnim mirovinskim fondovima. Također je utvrđeno da je novi tekst Informativnog prospekta Zatvorenog dobrovoljnog mirovinskog fonda Hrvatskog liječničkog sindikata sukladan članku 114.c Zakona o obveznim i dobrovoljnim mirovinskim fondovima i člancima 2., 3., 4., 5., 6. i 7. Pravilnika o informativnom prospektu zatvorenog mirovinskog fonda (»Narodne novine« br. 106/07).

Slijedom navedenog Uprava Hrvatske agencije za nadzor financijskih usluga odobrila je izmjene i dopune, te pročišćeni tekst Statuta i novi tekst Informativnog prospekta Zatvorenog dobrovoljnog mirovinskog fonda Hrvatskog liječničkog sindikata.

Sukladno odredbi članka 8. stavak 3. Zakona o Hrvatskoj agenciji za nadzor financijskih usluga ovo rješenje objavit će se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali se protiv istog može pokrenuti upravni spor podnošenjem tužbe Upravnom sudu Republike Hrvatske u roku od 30 dana od primitka ovog rješenja.

Klasa: UP/I-140-01/08-33/20

Urbroj: 326-113-09-8

Zagreb, 23. travnja 2009.

Član Uprave
Ivica Letinić, v. r.

Rješenje, NN 53/2009-1243